wickkiey/tamil-wikipedia-chunked huggingface dataset:
# பசந்தி தேவி கல்லூரி

## கல்லூரி அமைப்பு

நகர்ப்புற மற்றும் கிராமப்புற சந்திப்பில் அமைந்துள்ள இந்த கல்லூரி இவ்விரு பகுதிகளைச் சேர்ந்த பிற்படுத்தப்பட்ட வகுப்பினர், சிறுபான்மை சமூகங்கள் மற்றும் வறுமைக் கோட்டிற்கு கீழே உள்ள பெண் மாணவர்களின் கல்வித்தேவைகளைப் பூர்த்தி செய்ய பயன்படுகிறது.இக்கல்லூரி சிறப்புத் தேவையுடைய பெண்களுக்கு உயர்கல்விக்கான வாய்ப்பை வழங்குகிறது.  
கல்கத்தா பல்கலைக்கழகத்தால் நிர்ணயிக்கப்பட்ட கல்லூரிப் பாடத்திட்டத்துடன், பெண் மாணவர்களின் சுய-உதவி திறன், தன்னம்பிக்கை மற்றும் சுதந்திரத்தை வளர்த்துக் கொள்ள உதவுவதன் மூலம் அவர்களை மேம்படுத்துவதற்கான வாய்ப்பையும் வழங்குகிறது. கல்கத்தா பல்கலைக்கழகத்தின் கீழ் BA (Hons/Major/General), B.Sc (Hons/General) மற்றும் ஆங்கிலத்தில் MA (சுய நிதி) & MA அரசியல் அறிவியலில் (சுய நிதி) ஆகிய இளங்கலை மற்றும் முதுகலைப் படிப்புகளை இக்கல்லூரி வழங்கிவருகிறது.  
இக்கல்லூரியில் நேதாஜி சுபாஸ் திறந்தநிலை பல்கலைக்கழகத்தின் கீழ் ஒரு ஆய்வு மையமும் உள்ளது (மைய குறியீடு : A-02) இது வார இறுதிகளில் மட்டும் இயங்கும்.
# பசந்தி தேவி கல்லூரி

## குறிப்பிடத்தக்க முன்னாள் மாணவர்கள்

- லோபாமுத்ரா மித்ரா, பாடகி
- தனுஸ்ரீ சக்ரவர்த்தி, நடிகை
- ரூக்மா ரே, நடிகை
# லியுதேத்தியம்(III) தெலூரைடு

**லியுதேத்தியம்(III) தெலூரைடு** (*Lutetium(III) telluride*) என்பது Lu<sub>2</sub>Te<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். லியுதேத்தியத்தின் தெலூரைடு வகை உப்புகளில் இதுவும் ஒன்றாகும்.
Fddd என்ற இடக்குழுவில் Sc<sub>2</sub>S<sub>3</sub> சேர்மத்தின் கட்டமைப்பில் லியுதேத்தியம்(III) தெலூரைடு காணப்படுகிறது. லியுதேத்தியத்தை Lu7Te உடன் மின்வில் உலையில் இட்டு உருக்கினால் லியுதேத்தியம்(III) தெலூரைடும் Lu11Te4 அல்லது LuTe சேர்மங்களூம் உருவாகின்றன.  
1976 ஆம் ஆண்டின் நச்சுப் பொருட்கள் கட்டுப்பாட்டுச் சட்டத்தில் பட்டியலிடப்பட்ட வேதிப்பொருட்களில் லியுதேத்தியம்(III) தெலூரைடும் இடம்பெற்றுள்ளது.
# பாலூர்காட் மகிளா மகாவித்யாலயா

**பாலூர்காட் மகிளா மகாவித்யாலயா** என்பது இந்தியா மேற்கு வங்காளத்தின் தெற்கு தினஜ்பூர் மாவட்டத்தில் உள்ள பாலூர்காட்டிலுள்ள ஒரு மகளிர் கல்லூரியாகும். இந்தக் கல்லூரி கெளர் பங்கா பல்கலைக்கழகத்துடன் இணைக்கப்பட்டு, அதன் கீழ் இளங்கலை படிப்புகளை பெண் மாணவர்களுக்கு வழங்கி வருகிறது.  
தெற்கு தினஜ்பூர் மாவட்டத்தில் உள்ள ஒரே பெண்கள் கல்லூரியான இதில்,அங்குள்ள சமூகத்தில் அறியாமை, மூடநம்பிக்கைகள், கல்வியறிவின்மை மற்றும் வறுமை ஆகியவற்றை எதிர்த்துப் போராடும் வகையில் பெண் மாணவர்களுக்கு உயர்கல்வி அளிப்பதன் வழி பணிபுரிந்துவருகிறது.
# பாலூர்காட் மகிளா மகாவித்யாலயா

## துறைகள்

### கலைப்பிரிவு

- பெங்காலி
- ஆங்கிலம்
- சமஸ்கிருதம்
- வரலாறு.
- அரசியல் அறிவியல்
- பொருளாதாரம்
- தத்துவம்
- புவியியல்
- கல்வி
- வீட்டு அறிவியல்
- மக்கள் தொடர்பு
# பாலூர்காட் மகிளா மகாவித்யாலயா

## துறைகள்

### அறிவியல் பிரிவு

- விலங்கியல்
- தாவரவியல்
- வேதியியல்
- உணவு மற்றும் ஊட்டச்சத்து
# பாலூர்காட் மகிளா மகாவித்யாலயா

## அங்கீகாரம்

2017 ஆம் ஆண்டில் தேசிய மதிப்பீடு மற்றும் அங்கீகார கவுன்சிலால் இக்கல்லூரிக்கு பி + அங்கீகாரம் வழங்கப்பட்டுள்ளது. இக்கல்லூரி பல்கலைக்கழக மானியக் குழுவினாலும் அங்கீகரிக்கப்பட்டுள்ளது .
# அனந்து காட்கில்

**அனந்து காட்கில்** (*Anant Gadgil*) இந்தியாவைச் சேர்ந்த ஓர் அரசியல்வாதியாவார். மகாராட்டிரா மாநிலத்தின் சாத்தாரா மாவட்டத்தில் உள்ள வய் நகரத்தின் வேல்னேசுவர் கிராமத்தில் 1956 ஆம் ஆண்டு செப்டம்பர் மாதம் 18 ஆம் தேதியன்று வித்தல்ராவ் காத்கில்லின் மகனாக இவர் பிறந்தார். நர்கர் விசுணு காட்கில்லின் பெயரனாக அறியப்படும் அனந்து காட்கில் ஒரு கட்டடக் கலைஞராகவும் அறியப்படுகிறார். மும்பை பல்கலைக்கழகத்தில் கட்டடக் கலையில் இளையர் பட்டமும் அமெரிக்காவில் இதே பாடத்தில் முதுநிலை பட்டமும் பெற்றார். 2014 ஆம் ஆண்டு முதல் 2022 ஆம் ஆண்டு வரை மகாராட்டிர சட்ட மேலவை உறுப்பினராக இருந்தார். மகாராட்டிர மாநில அரசியலில் இந்திய தேசிய காங்கிரசு கட்சியின் உறுப்பினராகச் செயல்பட்டார். திருமணம் செய்து கொண்ட இவர் மும்பையில் வசிதது வருகிறார்.
# அனந்து காட்கில்

## படைப்புகள்

- சிமாச்சியப்பா புனேகர் (மராத்தி நூல்)
- பிஞ்சசு & பஞ்சசு
# அனந்து காட்கில்

## விருதுகள்

அனந்தராவ் காட்கிலின் சிமாச்சியப்பா புனேகர் என்ற மராத்தி புத்தகம் நகைச்சுவையான எழுத்துக்கான மகாராட்டிர சாகித்ய அகாதமி விருதை வென்றது.
# கின்சுவானாவ் சூவு

**கின்சுவானாவ் சூவு** (*Ginsuanhau Zou*) இந்தியாவைச் சேர்ந்த ஓர் அரசியல்வாதியாவார். மணிப்பூர் மாநில அரசியலில் மற்றும் பாரதிய சனதா கட்சியின் உறுப்பினராகச் செயல்பட்டார். 2012 & 2017 ஆம் ஆண்டுகளில் நடைபெற்ற மணிப்பூர் சட்டமன்றத் தேர்தலில் இந்திய தேசிய காங்கிரசு கட்சியின் உறுப்பினராக சுராசந்த்பூர் மாவட்டத்தில் உள்ள சிங்கட்டு தொகுதியிலிருந்து மணிப்பூர் சட்டமன்ற உறுப்பினராகத் தேர்ந்தெடுக்கப்பட்டார்.  
2020 ஆம் ஆண்டு மணிப்பூர் நம்பிக்கை வாக்கெடுப்பின் போது, நம்பிக்கை வாக்கெடுப்புக்கான கட்சியின் சார்பை மீறி சட்டசபை நடவடிக்கைகளைத் தவிர்த்த எட்டு சட்டமன்ற உறுப்பினர்களில் இவரும் ஒருவராவார். இந்திய தேசிய காங்கிரசு கட்சியிலிருந்து விலகிய இவர் பின்னர் இராம் மாதவ், பைச்சையந்து பாண்டா மற்றும் மணிப்பூர் முதல்வர் என். பிரேன் சிங் முன்னிலையில் பாரதிய சனதா கட்சியில் சேர்ந்தார். 2020 ஆம் ஆண்டு நடைபெற்ற சட்டமன்ற இடைத்தேர்தலில் சிங்கட்டு தொகுதியில் போட்டியின்றி தேர்ந்தெடுக்கப்பட்டார்.
# தூலியம்(III) தெலூரைடு

**தூலியம்(III) தெலூரைடு** (*Thulium(III) telluride*) என்பது Tm<sub>2</sub>Te<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தூலியத்தின் தெலூரைடு வகை உப்புகளில் இதுவும் ஒன்றாகும். Fddd என்ற இடக்குழுவில் செஞ்சாய் சதுர படிக வடிவத்தில் இது உருவாகிறது. அதிக வெப்பநிலையில் ஈய தெலூரைடில் கரைந்து தூலியம்(III) தெலூரைடு திண்ம கரைசலை கொடுக்கிறது.  
1976 ஆம் ஆண்டின் நச்சுப் பொருட்கள் கட்டுப்பாட்டுச் சட்டத்தில் பட்டியலிடப்பட்ட வேதிப்பொருட்களில் லியுதேத்தியம்(III) தெலூரைடும் இடம்பெற்றுள்ளது.
# சகானாசு பக்லவி

**சகானாசு பக்லவி** ( *Shahnaz Pahlavi* ) , பிறப்பு 27 அக்டோபர் 1940 ) ஈரானின் சா முகம்மத் ரிசா சா பக்லவி மற்றும் அவரது முதல் மனைவியும், எகிப்து இளவரசி பவ்சியா ஆகியோரின் முதல் குழந்தையாவார்.
# சகானாசு பக்லவி

## ஆரம்ப வாழ்க்கை மற்றும் கல்வி

சகானாசு பக்லவி, 27 அக்டோபர் 1940 அன்று தெகுரானில் முகமது ரேசா பக்லவி மற்றும் அவரது முதல் மனைவி இளவரசி பவ்சியா ஆகியோரின் ஒரே குழந்தையாகப் பிறந்தார். இவரது தந்தையான ஈரானின் சாவின் மூன்றாவது மனைவியான பரா பக்லவி மூலம் பிறந்த பட்டத்து இளவரசர் ரெசா பக்லவி, இளவரசி பராக்னாசு பக்லவி, இளவரசர் இரண்டாம் அலி ரெசா பக்லவி மற்றும் இளவரசி லீலா பக்லவி ஆகியோர் இருந்தனர். எகிப்தின் முதலாம் புவாது மற்றும் எகிப்த்தின் ராணி நசிலி இவரது தாய்வழி தாத்தா பாட்டியாவார்கள். ரேசா ஷா பகலவி மற்றும் ஈரானின் ராணி தாட்சு ஓல்-மொலூக் இவரது தந்தைவழி தாத்தா பாட்டியாவர்கள். மேலும் இவர் எகிப்தின் மன்னர் முதலாம் பாரூக்கின் மருமகளும் ஆவார்.  
சகானாசு பக்லவி பெல்ஜியத்திலுள்ள *லைசி லியோனி டி வாகா* என்ற உறைவிடப் பள்ளியில் படித்தார். பின்னர் சுவிட்சர்லாந்தில் உயர்கல்வியைப் படித்தார்.
# சகானாசு பக்லவி

## சொந்த வாழ்க்கை

ஈராக் மன்னர் பைசலுடன் சகானாசின் திருமணத்திற்கு இவரது தந்தை திட்டமிட்டிருந்தார். ஆனால் இவருக்கு இத்திருமணத்தில் விருப்பமின்மையால் நிறைவேறவில்லை. இவரது முதல் திருமணம், பதினாறு வயதில், 11 அக்டோபர் 1957 அன்று தெகுரானில் உள்ள கோலசுத்தான் அரண்மனையில் ஈரானிய அரசியல்வாதி *அர்தேசிர் சாகேதி* என்பவருடன் நடந்தது. சாகேதியும் இவரும் 1955 இல் ஜெர்மனியில் முதன்முதலில் சந்தித்தனர். இவர்கள் 1964 இல் விவாகரத்து செய்தனர்.  
சகானாசு பின்னர் பிப்ரவரி 1971 இல் பாரிஸில் உள்ள ஈரானிய தூதரகத்தில் பணியாற்றிய *கோசுரோ சகான்பானி* என்பவரை மணந்தார். இவர்களது திருமணம் ஏப்ரல் 2014 இல் சகான்பானி இறக்கும் வரை நீடித்தது. இவர்களுக்கு கீகோசுரோ (பிறப்பு 20 நவம்பர் 1971), என்ற ஒரு மகனும் பவ்சியா (பிறப்பு 1973) என்ற ஒரு மகளும் பிறந்தனர்.  
இவரது தந்தையின் ஆட்சியின் போது, சகானாசு விவசாய நிறுவனங்கள் மற்றும் ஹோண்டா சைக்கிள்கள் மற்றும் இருசக்கர வாகனங்களின் தயாரிக்கும் ஆலைகளில் முதலீடு செய்தார்.
# சகானாசு பக்லவி

## பின் வரும் வருடங்கள்

ஈரானியப் புரட்சிக்குப் பின்னர் சகானாசு பக்லவி சுவிட்சர்லாந்தில் வசித்து வருகிறார். இவருக்கு சுவிஸ் குடியுரிமை உள்ளது. டிசம்பர் 2013 இல் சானாஸ் பஹ்லவிக்கு எகிப்திய அரசாங்கம் எகிப்திய குடியுரிமை வழங்கியது.
# ஜொகூர் சுல்தான் இப்ராகிம் இசுகந்தர்

**சுல்தான் இப்ராகிம் இப்னி அல்மார்கும் சுல்தான் இசுகந்தர்** (*Sultan Ibrahim ibni Almarhum Sultan Iskandar*, ; பிறப்பு: 22 நவம்பர் 1958) மலேசியாவின் 17-ஆவதும், தற்போதைய யாங் டி பெர்துவான் அகோங் (மன்னர்) ஆவார், இவர் ஜொகூரின் ஐந்தாவது சுல்தானும் ஆவார்.  
இவர் 2024 சனவரி 30 அன்று மலேசியாவின் மன்னராக பதவியேற்றார். இவர் இந்த ஐந்தாண்டுப் பதவிக்காக 2023 அக்டோபர் 27 இல் தேர்ந்தெடுக்கப்பட்டார்.
# ஜொகூர் சுல்தான் இப்ராகிம் இசுகந்தர்

## பொது

### பிறப்பு

இப்ராகிம் இசுகந்தர் 1958-ஆம் ஆண்டு நவம்பர் 22-ஆம் தேதி மலாயா, ஜொகூர், ஜொகூர் பாருவில் உள்ள சுல்தானா அமினா மருத்துவமனையில், அவரின் தாத்தா, ஜொகூர் சுல்தான் சர் இப்ராகிம் மசூர் (*Sultan Sir Ibrahim Al-Masyhur ibni Almarhum Sultan Abu Bakar Al-Khalil Ibrahim Shah*) ஆட்சியின் போது பிறந்தார்.  
இப்ராகிம் இசுகந்தர், ஜொகூர் சுல்தான் இசுகந்தரின் மூன்றாவது பிள்ளை; மற்றும் மூத்த மகன் ஆவார். இப்ராகிம் இசுகந்தரின் தந்தையாரின் பெயர் ஜொகூர் சுல்தான் இசுகந்தர் (*Sultan Iskandar ibni Almarhum Sultan Ismail*).
# ஜொகூர் சுல்தான் இப்ராகிம் இசுகந்தர்

## பொது

### இப்ராகிம் இசுகந்தரின் தாயார்

சுல்தான் இசுகந்தர் இசுமாயிலின் முதல் மனைவி ஜோசபின் ரூபி டிரெவோரோ. இங்கிலாந்து, தார்குவே மாவட்டத்தைச் சேர்ந்த பிரித்தானியப் பெண்மணி ஆகும். சுல்தான் இசுகந்தர் இசுமாயில் இங்கிலாந்தில் படிக்கும் போது ஜோசபின் ரூபி டிரெவோரோவைச் சந்தித்தார். 1956-ஆம் ஆண்டில், ஜோசபின் ரூபி டிரெவோரோ, சுல்தான் இசுகந்தரை மணந்ததைத் தொடர்ந்து, தற்காலிகமாக கல்சோம் பிந்தி அப்துல்லா என்ற பெயரைப் பெற்றார்.  
9 ஜூன் 1962 இல், சுல்தான் இசுகந்தர், சுல்தானா சனாரியாவுடன் இரண்டாவது திருமணம் செய்து கொண்டார். அதன் பிறகு இசுகந்தர் இசுமாயிலை, ஜோசபின் ரூபி டிரெவோரோ விவாகரத்து செய்தார். பின்னர் ஜோசபின் இங்கிலாந்திற்கு திரும்பிச் சென்றார்.  
இப்ராகிம் இசுகந்தரின் முப்பாட்டனார் 1959 மே 8 அன்று இலண்டனில் காலமானார். இதனால், இப்ராகிம் இசுகந்தரின் தாத்தா ஜொகூர் சுல்தான் இசுமாயில் அல் கலிடி (*Sultan Sir Ismail Al Khalidi*) ஜொகூர் சுல்தான் ஆனார். அந்த வகையில், இப்ராகிம் இசுகந்தர் தன் தந்தைக்குப் பிறகு, அரியணை வாரிசு நிலையில் இரண்டாவது இடத்திற்கு முன்னேறினார். 1968 முதல் 1970 வரை, ஆஸ்திரேலியா சிட்னியில் உள்ள டிரினிட்டி கிராமர் பள்ளியில் இடைநிலைக் கல்வியைப் படிக்க இப்ராகிம் இசுகந்தர் ஆஸ்திரேலியாவுக்கு அனுப்பப்பட்டார்.
# ஜொகூர் சுல்தான் இப்ராகிம் இசுகந்தர்

## பொது

### இராணுவப் பயிற்சிகள்

இப்ராகிம் இசுகந்தர் தன் உயர்நிலைப் பள்ளிப் படிப்பை முடித்த பிறகு, அடிப்படை இராணுவப் பயிற்சிக்காக கோத்தா திங்கியில் உள்ள புலாடா இராணுவப் பயிற்சி மையத்திற்கு அனுப்பப்பட்டார். பின்னர் அவர் ஐக்கிய அமெரிக்கா, ஜோர்ஜியாவில் உள்ள போர்ட் பென்னிங்; மற்றும் பின்னர் வட கரொலைனாவில் உள்ள போர்ட் பிராக் இராணுவக் கல்லூரிகளில் இராணுவப் பயிற்சிகளையும் பெற்றார்.  
இப்ராகிம் இசுகந்தர் 3 சூலை 1981 அன்று ஜொகூர் பட்டத்து இளவரசராக நியமிக்கப்பட்டார். அவர் 26 ஏப்ரல் 1984-இல் இருந்து 25 ஏப்ரல் 1989 வரையில் ஜொகூர் அரசப் பிரதிநிதியாகவும் பணியாற்றினார். அப்போது அவரின் தந்தை மலேசியாவின் பேரரசராக பணியாற்றினார்.
# ஜொகூர் சுல்தான் இப்ராகிம் இசுகந்தர்

## ஜொகூர் சுல்தான் பதவி

22 சனவரி 2010 அன்று இப்ராகிம் இசுகந்தரின் தந்தை சுல்தான் இசுகந்தர் இறப்பதற்கு சில மணிநேரங்களுக்கு முன்பு, இப்ராகிம் இசுகந்தர் ஜொகூர் அரசப் பிரதிநிதியாக நியமிக்கப்பட்டார். சுல்தான் இசுகந்தர் அதே இரவில் இறந்தார். அடுத்த நாள் காலையில் இப்ராகிம் இசுகந்தர் ஜொகூர் சுல்தானாகப் பதவியேற்றார்.  
இப்ராகிம் இசுகந்தர் ஜொகூர் சுல்தானாகப் பொறுப்பெற்ற பின்னர், 30 ஜூன் 2011 அன்று, தஞ்சோங் பாகார் தொடருந்து நிலையத்தில் இருந்து கடைசி தொடருந்தை ஓட்டினார். 1923-ஆம் ஆண்டு சிங்கப்பூருக்கும் மலாயாவுக்கும் இடையிலான தொடருந்து பாதையைத் தன் தாத்தா சுல்தான் இசுமாயில் முதன்முதலாகத் திறந்துவிட்டதால், கடைசி தொடருந்தை தான் செலுத்த விரும்புவதாகவும்; அந்த வகையில் கடைசி தொடருந்தை தஞ்சோங் பாகார் தொடருந்து நிலையத்தில் இருந்து வெளியேற்றுவது சாலப் பொருத்தமானது என்றும் அவர் கூறினார்.
# ஜொகூர் சுல்தான் இப்ராகிம் இசுகந்தர்

## ஜொகூர் சுல்தான் பதவி

### புதிய அரச நகரமாக மூவார்

சுல்தான் இப்ராகிம் இசுகந்தர் 5 பிப்ரவரி 2012 அன்று ஜொகூர் பாருவிற்குப் பதிலாக மூவார் நகரை ஜொகூர் மாநிலத்தின் புதிய அரச தலைநகராக அறிவித்தார். 22 நவம்பர் 2012 அன்று மூவார் நகரில், சுல்தான் இப்ராகிம் இசுகந்தர் தன் பிறந்தநாளைக் கொண்டாடியதன் மூலம், ஜொகூர் பாருவிற்கு வெளியே பிறந்தநாளைக் கொண்டாடிய ஜொகூரின் முதல் ஆட்சியாளர் எனும் சிறப்பையும் பெறுகிறார். மூவார் நகரம் "அமைதியானது, அழகானது மற்றும் முற்போக்கானது; வரலாறு மற்றும் பாரம்பரியம் நிறைந்தது" என்பதால் அவர் அந்த நகரத்தைத் தேர்ந்தெடுத்தாக அறியப்படுகிறது.  
மூவார் நகரத்தில் உள்ள அனைத்து பழைய கட்டிடங்களையும் மாநிலப் பாரம்பரிய வளாகங்களாக மாநில அரசு தன் அரசிதழில் வெளியிட வேண்டும் என்று சுல்தான் இப்ராகிம் இசுகந்தர் கருத்து தெரிவித்தார். பேருந்து மற்றும் வாடகைக்கார் வளாகங்களை வேறு இடங்களுக்கு மாற்றுவதன் மூலம் சுங்கை மூவார் ஆற்றின் தூய்மையை உள்ளூர் அதிகாரிகள் பாதுகாக்கலாம் என்றும் அவர் கருத்து தெரிவித்தார்.  
சுல்தான் இப்ராகிம் இசுகந்தர், 23 மார்ச் 2015 அன்று ஜொகூர் சுல்தானாக முடிசூட்டப்பட்டார். சுல்தான் இப்ராகிம் இசுகந்தர், மத மிதவாதத்தை ஆதரிப்பதில் குறிப்பிடத்தக்கவர்; மற்றும் மலேசிய முசுலீம் கலாசாரத்தில் அரபுமயமாக்கல் ஏற்படுவதை விமர்சித்துள்ளார். மலேசியாவில் பட்டப்படிப்பு இல்லாத ஒரே சுல்தானாக இருந்த போதிலும், அவர் ஜொகூர் மாநிலத்திற்கு தரமான கல்வியை வழங்குவதில் தீவிரமாகக் கவனம் செலுத்தி வருகிறார்.
# ஜொகூர் சுல்தான் இப்ராகிம் இசுகந்தர்

## ஜொகூர் சுல்தான் பதவி

### பேரரசர் பதவி

27 அக்டோபர் 2023 அன்று, மலேசிய ஆட்சியாளர்களின் பேரவை, பகாங் சுல்தான் அப்துல்லாவுக்கு பதிலாக இப்ராகிம் இசுகந்தரை 17-ஆவது மலேசிய பேரரசராகத் தேர்ந்தெடுத்தது. அதே நேரத்தில், மலேசிய ஆட்சியாளர்களின் மாநாடு, பேராக் சுல்தான் நசுரின் சாவை துணை பேரரசராக மூன்றாவது முறையாகத் தேர்ந்தெடுத்தது.  
இசுதானா நெகாராவின் அதிகாரப்பூர்வ பேரரசர் பதவிப் பிரமாணம் 31 சனவரி 2024 அன்று நடந்தது.
- - Order of Sultan Ibrahim of Johor (**SMIJ**) – **Dato**' (2015)
- - சுல்தான் இசுமாயில் முடிசூட்டு பதக்கம் (1960)
- - சுல்தான் இசுமாயில் முடிசூட்டு பதக்கம் (1981)
# ஜொகூர் சுல்தான் இப்ராகிம் இசுகந்தர்

## ஜொகூர் சுல்தான் பதவி

### மலேசிய விருதுகள்

- :
- - Order of the Royal Family of Malaysia (2024)
- - Order of the Crown of the Realm (**DMN**) (2024)
- - Order of the Defender of the Realm (**SMN**) – **Tun** (2024)
- - Order of Loyalty to the Crown of Malaysia (2024)
- - Order of Merit (2024)
- - Order of Meritorious Service (2024)
- - Order of Loyalty to the Royal Family of Malaysia (2024)
- :
- - Royal Family Order of Kedah (**DK**) (2018)
- :
- - Royal Family Order of Kelantan (**DK**) (2010)
- - (**SPMK**) – **Dato**' (1994)
- :
- - Family Order of the Crown of Indra of Pahang (**DK I**) (2023)
- - Family Order of the Crown of Indra of Pahang (**DK II**) (1997)
- :
- - Perlis Family Order of the Gallant Prince Syed Putra Jamalullail (**DK**) (2010)
- - Order of the Crown of Perlis (**SPMP**) – **Dato' Seri**
- :
- - Royal Family Order of Selangor (**DK I**) (2010)
- :
- - Family Order of Terengganu (**DK I**) (2013)
# ஜொகூர் சுல்தான் இப்ராகிம் இசுகந்தர்

## ஜொகூர் சுல்தான் பதவி

### வெளிநாட்டு விருதுகள்

- :
- - (Wisam al-Shaikh ‘Isa bin Salman Al Khalifa) - (2017)
- :
- - Royal Family Order of the Crown of Brunei (**DKMB**) – (2014)
- - (2017)
- :
- - (**GCrS**) (**Datu**) - Order of Sikatuna (2019)
# ஜொகூர் சுல்தான் இப்ராகிம் இசுகந்தர்

## ஜொகூர் சுல்தான் பதவி

### கௌரவ முனைவர் பட்டங்கள்

- :
- சட்டத்துறை - சிங்கப்பூர் தேசியப் பல்கலைக்கழகம் (NUS) – (2022)
- :
- தொழில்நுட்ப இயந்திரவியல் - மலேசிய துன் உசேன் ஓன் பல்கலைக்கழகம் (UTHM) – (2023)
# நசிலி சப்ரி

**சிலி சப்ரி** ( *Nazli Sabri*) ( 25 ஜூன் 1894 - 29 மே 1978) 1919 முதல் 1936 வரை எகிப்து இராச்சியத்தில் முதல் ராணி மனைவியாக இருந்தார். இவர் எகிப்தின் சுல்தான் முதலாம் புவாதின் இரண்டாவது மனைவியாவார்.
# நசிலி சப்ரி

## ஆரம்ப கால வாழ்க்கை

நசிலி 1895 ஆம் ஆண்டு ஜூன் 25 ஆம் தேதி எகிப்திய வம்சாவளியைச் சேர்ந்த தந்தைக்கும் மற்றும் துருக்கிய, கிரேக்கம் மற்றும் பிரெஞ்சு வம்சாவளியைச் சேர்ந்த தாய்க்கும் மகளாகப் பிறந்தார். இவரது தந்தை அப்துல் ரகீம் சப்ரி பாசா, விவசாய அமைச்சராகவும் மற்றும் கெய்ரோவின் ஆளுநராகவும் இருந்தார். இவரது தாயார் தவ்பிகா கானும் செரீப் என்பவராவார். சிலிக்கு செரிப் சப்ரி பாசா என்ற சகோதரரும், அமினா சப்ரி என்ற சகோதரியும் இருந்தனர். பின்னர் இவர்கள் அப்பாசியா அரண்மனைக்கு மாறினர்.  
இவர்களின் ஒரே மகன் பாரூக் பிறந்த பிறகு, நசிலி தனது கணவரின் அதிகாரப்பூர்வ அரச இல்லமான கூபே அரண்மனைக்கு செல்ல அனுமதிக்கப்பட்டார். புவாத்திற்கு "அரசன்" என்ற பட்டம் வழங்கப்படும்போது இவருக்கும் ராணி என்ற பட்டம் வழங்கப்பட்டது. இவர்களுக்கு ஐந்து குழந்தைகள் இருந்தனர். எகிப்த்தின் எதிர்கால மன்னன் பாரூக், என்ற ஒரு மகனும், பவ்சியா (ஈரானின் ராணி ஆனார்), பைசா, பைக்கா, பாத்தியா என்ற நான்கு மகள்களும் இருந்தனர்.  
புவாதின் ஆட்சியின் பெரும்பகுதி முழுவதும் அரண்மனையிலேயே மட்டுப்படுத்தப்பட்ட நசிலி, ஓபரா நிகழ்ச்சிகள், மலர் கண்காட்சிகள் மற்றும் பிற பெண்கள் மட்டுமே கலந்து கொள்ளும் கலாச்சார நிகழ்வுகளில் கலந்து கொள்ள அனுமதிக்கப்பட்டார். தம்பதியினரிடையே சண்ட ஏற்படும்போதெல்லாம் இவரை மன்னர் புவாது அடித்துத் துன்புறுத்தியதாகவும் மற்றும் வாரக்கணக்கில் இவரது அறையிலே அடைத்து வைக்கப்பட்டார் என்று கூறப்படுகிறது. மேலும், ஆஸ்பிரின் மருந்தை அளவுக்கு அதிகமாக உட்கொண்டு தற்கொலைக்கு முயன்றதாகவும் கூறப்படுகிறது.  
நசிலி 1927 இல் மன்னரின் நான்கு மாத ஐரோப்பா சுற்றுப்பயணத்தின் போது அவருடன் சென்றார், மேலும் இவரது பிரெஞ்சு வம்சாவளியின் காரணமாக பிரான்சில் மிகவும் போற்றப்பட்டார். 1924 இல் பாராளுமன்றம் தொடங்கப்பட்டவுடன், விருந்தினர் அமருமமிடத்தின் ஒரு சிறப்புப் பிரிவில் அமர்ந்து, திறப்பு விழாவில் அரச பங்கேற்பாளர்களில் ஒருவராக இருந்தார்.
# யாசுமினம் பிரேச்சிசைபம்

**யாசுமினம் பிரேச்சிசைபம்** (தாவர வகைப்பாட்டியல்: *Jasminum brachyscyphum*) என்பது மல்லிப் பேரினத்தைச் சார்ந்த, இருநூற்றிற்கும் மேற்பட்ட மல்லிகை இனங்களில் ஒன்றாகும். இப்பேரினம், பன்னாட்டு பூக்கும் தாவர மரபுநெறிமுறை குழுமத்தின் (APG IV) நான்காவது பதிப்பின் படி, முல்லைக் குடும்பத்திலுள்ள 29 பேரினங்களில் ஒன்றாக இடம் பெற்றுள்ளது. 1895 ஆம் ஆண்டு இவ்வினத்தினைப் பற்றிய தாவரவியல் முதற்குறிப்பு வெளிவந்ததாக கியூ தாவரவியல் ஆய்வகம் தெரிவிக்கிறது.
# யாசுமினம் பிரேச்சிசைபம்

## பேரினச்சொல்லின் தோற்றம்

அரபி மொழியில், *யாச<small>(அ)</small>மின்* (ياسمين), என்றும்; இந்த அரபிச்சொல்லுக்கு "இனிய நுறுமணமுள்ள தாவரங்கள்" என்பது பொருளாகும். பாரசீக மொழியில் *யாசுசுமின்* (یاسمین) என்றும்; உருது மொழியில் یاسمینی அல்லது یاسمین بو என்றும் அழைப்பர். மேலும், மல்லிப்பூவின் வாசனை எண்ணெக்கான பெயர்கள், சில கிரேக்க சொற்களோடு (iasme, iasmelaion) ஒப்பீடும் செய்யப்படுகிறது. 1570 ஆம் ஆண்டுகளில், பிரஞ்சு மொழியில் *jasmin* என்ற சொல்லும், அதற்கு முன்னர் *jessemin* என்ற சொல்லும் பயன்பாட்டில் இருந்துள்ளன. பிரஞ்சு மொழியில் இருந்து, பல செருமானிய மொழிகளில் இச்சொல்லின் வேறுபட்ட வடிவங்கள் தோன்றியது எனலாம். பதினாறாம் நூற்றாண்டில் இத்தாவர வகை இங்கிலாந்தில் முதன்முதலாக வளர்க்கப்பட்டதாக அறிய முடிகிறது.
# யாசுமினம் பிரேச்சிசைபம்

## வாழிடம்

மலாவி, மொசாம்பிக், சிம்பாப்வே ஆகிய ஆப்பிரிக்கக் கண்ட நாடுகளில் இவ்வினம் காணப்படுகின்றன.
# யாசுமினம் பிரேச்சிசைபம்

## இவற்றையும் காண்க

- மல்லிகை இனங்களின் பட்டியல்
- சங்ககால மலர்கள்
# பரிவர்த்தனை (திரைப்படம்)

**பரிவர்த்தனை** (*Parivarthanai*) என்பது 2023 ஆம் ஆண்டு வெளியான இந்திய தமிழ்த் திரைப்படமாகும். எஸ். மணிபாரதி இயக்கிய இப்படத்தில் சுர்ஜித், சுவாதி ஆகியோர் முக்கிய வேடங்களில் நடித்தனர். இப்படம் 2023 செப்டம்பர் 15 அன்று வெளியானது.
# பரிவர்த்தனை (திரைப்படம்)

## நடிகர்கள்

- நவீனாக சுர்ஜித் கோபிநாத்
- பவித்ராவாக சுவாதி
- நந்தினியாக ராஜேஸ்வரி
- பாரதி மோகன்
- திவ்யா ஸ்ரீதர்
- மோகித்
- ஸ்மேஹா
- சித்ரா நவீனின் தாயாக (ஒளிப்படத்தில்)
# பரிவர்த்தனை (திரைப்படம்)

## தயாரிப்பு

இயக்குநர் எஸ். மணிபாரதி தனது மற்றொரு படமான ஸ்ரீகாந்த் நடித்த *தி பெட்* படத்தின் தயாரிப்புக்குப் பிந்தைய பணிகளில் ஈடுபட்டடுவரும் நிலையில், இப்படத்தில் பணியாற்றினார். பல தொலைக்காட்சி நடிகர்கள் இப் படத்தில் நடித்துள்ளனர்.
# பரிவர்த்தனை (திரைப்படம்)

## பாடல்கள்

இத்திரைப்படத்திற்கு ரஷாந்த் அர்வின் இசையமைத்திருந்தார். பாடல் வரிகளை வி. ஜே. பி. ரகுபதி எழுதியுள்ளார்.
# பரிவர்த்தனை (திரைப்படம்)

## வரவேற்பு

இப்படத்தை வெளியிட திட்டமிட்ட நாளில் இருந்து ஒரு வார தாமதத்திற்குப் பிறகு, படம் 2023 செப்டம்பர் 15 அன்று தமிழ்நாட்டுத் திரையரங்குகளில் படம் வெளியானது. *தினத்தந்தியின்* ஒரு விமர்சகர், படத்தின் சில காட்சிகளில் இருந்த "தர்க்கப்பிழையை" கேள்விக்குட்படுத்தி படத்திற்கு எதிர்மறையான விமர்சனத்தை அளித்தார். மாறாக *மாலை மலரின்* ஒரு விமர்சகர், படத்தை "இரசிக்கதக்கது" என்று குறிப்பிட்டார்.
# தவாங் சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 1990 | துப்தென் தெம்பா | இந்திய தேசிய காங்கிரஸ் |
| 1995 |  |  |
| 1999 |  |  |
| 2004 | செவாங் தொண்டுப் |  |
| 2009 |  |  |
| 2014 | செரிங் தாஷி | சுயேச்சை |
| 2019 | பாரதிய ஜனதா கட்சி | } |
# மலாக்கா முதலமைச்சர்

**மலாக்கா முதலமைச்சர்** (ஆங்கிலம்: *Chief Minister of Malacca*; மலாய்: *Ketua Menteri Melaka*); என்பவர் மலேசிய மாநிலமான மலாக்கா மாநிலத்தின் அரசுத் தலைவர் ஆகும். மலாக்கா மாநில சட்டமன்றத்தின் (*Malacca State Legislative Assembly*) பெரும்பான்மைக் கட்சி அல்லது மிகப்பெரிய கூட்டணிக் கட்சியின் தலைவரும் ஆவார்.  
தற்போது மலாக்கா மாநிலத்தின் முதலமைச்சர் பதவியில் உள்ளவர் அப்துல் ரவுப் யூசோ. இவர் 31 மார்ச் 2023 முதல் பதவி வகித்து வருகிறார். இவர் மலாக்கா மாநிலத்தின் 13-ஆவது முதலமைச்சர் ஆவார்.
# மலாக்கா முதலமைச்சர்

## நியமனம்

மாநில அரசியலமைப்புச் சட்டத்தின்படி, மலாக்கா யாங் டி பெர்துவா எனும் மலாக்கா ஆளுநர்; முதலில் முதலமைச்சரை மலாக்கா மாநிலத்தின் மலாக்கா மாநில ஆட்சிக்குழுவின் தலைவராக நியமிப்பார். அவ்வாறு நியமிக்கப்படும் ஒரு முதலமைச்சர், அப்போதைய மாநில சட்டமன்ற அமர்வில், ஓர் உறுப்பினராக இருக்க வேண்டும். அத்துடன் மாநில சட்டமன்றத்தின் பெரும்பான்மை உறுப்பினர்களின் நம்பிக்கையைப் பெற்றவராகவும் இருக்க வேண்டும்.  
அவர் ம்லேசியக் குடியுரிமை பெற்றவராகவும்; அல்லது பதிவு மூலம் மலேசியக் குடிமகன் தகுதி பெற்றவராகவும் இருக்க வேண்டும். முதலமைச்சரின் ஆலோசனையின் பேரில், மாநிலச் சட்டமன்ற உறுப்பினர்களில் இருந்து 10 அல்லது நான்கிற்கும் குறையாத உறுப்பினர்களை மாநில ஆட்சிக்குழுவில் மலாக்கா யாங் டி பெர்துவா நியமிப்பார்.
# மலாக்கா முதலமைச்சர்

## நியமனம்

### பதவி உறுதிமொழி

ஆட்சிக்குழுவின் உறுப்பினர்கள் மலாக்கா யாங் டி பெர்துவா முன்னிலையில் பதவி உறுதிமொழி; பற்று உறுதிமொழி மற்றும் இரகசியக் காப்பு உறுதிமொழி எடுத்துக் கொள்ள வேண்டும்.  
அதன் பின்னர் மாநிலச் சட்டமன்ற நடவடிக்கைகளுக்கு ஆட்சிக்குழுவினர் கூட்டாகப் பொறுப்பு ஏற்க வேண்டும். அத்துடன் அவர்கள் வருமானம் தரும் எந்த ஒரு பதவியையும் வகிக்கக் கூடாது; அல்லது கருத்து வேற்றுமைகளை ஏற்படுத்தும் எந்த ஒரு வணிகம் அல்லது தொழிலிலும் ஈடுபடக்கூடாது என்று உறுடிமொழி எடுத்துக் கொள்ள வேண்டும்..
# மலாக்கா முதலமைச்சர்

## நியமனம்

### நம்பிக்கையில்லா வாக்கெடுப்பு

மாநில அரசாங்கம் தனது மசோதாவை சட்டமன்றத்தில் நிறைவேற்ற முடியாவிட்டால்; குறிப்பாக ஒரு நிதி மசோதாவை நிறைவேற்ற முடியாவிட்டால்; அல்லது மாநிலச் சட்டமன்றம் ஆளும் அரசாங்கத்தின் மீது நம்பிக்கையில்லா வாக்கெடுப்பை நிறைவேற்றினால்; முதலமைச்சர் உடனடியாகப் பதவிதுறப்பு செய்ய வேண்டும். மாற்று மலாக்கா முதலமைச்சரைத் தேர்ந்தெடுப்பது மலாக்கா ஆளுநரின் பொறுப்பு ஆகும். மலாக்கா ஆளுநர் அனுமதிக்கும் காலம் வரையில்; முதலமைச்சர் பதவி வகிக்காத மாநில ஆட்சிக்குழு உறுப்பினர் ஒருவர் பதவியில் இருப்பார்.  
ஒரு தேர்தலில் தோல்வி அடைந்த முதலமைச்சர் அவர் தம் பதவியை ராஜினாமா செய்ததைத் தொடர்ந்து; அல்லது ஒரு முதலமைச்சரின் மரணத்தைத் தொடர்ந்து; ஆளும் கட்சியால் தேர்வு செய்யப்பட்ட ஒரு நபரை புதிய முதலமைச்சராக மலாக்கா யாங் டி பெர்துவா நியமிப்பார்.
# மலாக்கா முதலமைச்சர்

## அதிகாரங்கள்

ஒரு முதலமைச்சரின் அதிகாரம் பல வரம்புகளுக்கு உட்பட்டது. ஒரு முதலமைச்சர் அவரின் கட்சியின் தலைவர் பதவியில் இருந்து நீக்கப்பட்டால் அல்லது அவருடைய அரசாங்கம் சட்ட மன்றத்தில் நம்பிக்கையில்லா வாக்கெடுப்பில் தோல்வியுற்றால்; புதிய ஒரு மாநிலத் தேர்தலுக்கு முதலமைச்சர் பரிந்துரை செய்ய வேண்டும்; அல்லது அந்த முதலமைச்சர் பதவிதுறப்பு செய்ய வேண்டும்; அல்லது ஆளுநரானால் பதவி நீக்கம் செய்யப்பட வேண்டும்.  
மாநிலத்தின் முக்கியமான ஒரு கொள்கை தொடர்பான சட்டத்தை, மாநிலச் சட்டமன்றத்தில் ஒரு முதலமைச்சரால் நிறைவேற்ற முடியாமல் போனால், அல்லது அவர் மீதோ அல்லது அவரின் ஆளும் கட்சியின் மீதோ நம்பிக்கையில்லா வாக்கெடுப்பு நடைபெறுமானால்; அந்த முதலமைச்சர் பதவிதுறப்பு செய்ய வேண்டும்; அல்லது மாநிலச் சட்டமன்றத்தைக் கலைக்க வேண்டும்.
# மலாக்கா முதலமைச்சர்

## தற்காலிக மாநில அரசின் முதலமைச்சர்

முதலமைச்சரின் ஆலோசனையின் பேரில் மலாக்கா ஆளுநரால் கலைக்கப்பட்ட மாநிலச் சட்டமன்றம் அதன் முதல் கூட்டத்தின் தேதியில் இருந்து ஐந்து ஆண்டுகள் வரை தொடர்ந்து செயல்படலாம். மாநிலச் சட்டமன்றம் கலைக்கப்பட்ட நாளிலிருந்து பொதுத் தேர்தலை 60 நாட்கள் வரை தாமதப்படுத்த மாநில அரசியலமைப்பு அனுமதி வழங்குகிறது.  
மாநிலச் சட்டமன்றம் கலைக்கப்பட்ட நாளிலிருந்து 120 நாட்களுக்குள் மாநிலச் சட்டமன்றம் மீண்டும் கூட்டப்பட வேண்டும். வழக்கமாக, ஒரு மாநிலச் சட்டமன்றம் கலைக்கப் படுவதற்கும் அடுத்த மாநிலச் சட்டமன்றம் கூட்டப் படுவதற்கும் இடைப்பட்ட காலத்தில், முதலமைச்சர் மற்றும் அவரின் நிர்வாகக் குழுவினரும் தான் காபந்து அரசாங்க பதவிகளில் (*Caretaker Government*) இருப்பார்கள்.
# மலாக்கா முதலமைச்சர்

## மலாக்கா முதலமைச்சர் பட்டியல்

1957-ஆம் ஆண்டு முதல் மலாக்கா மாநிலத்தின் முதலமைச்சர் பட்டியல் பின்வருமாறு:  
**அரசியல் கட்சிகள்**:  
**/**  
| எண். | தோற்றம் | பெயர் | பதவி காலம் | கட்சி | தேர்தல் | கூட்டம் |
| --- | --- | --- | --- | --- | --- | --- |
| 1 | **ஒசுமான் தாயிப்**
(Osman Talib) | <small>31 ஆகஸ்டு</small>
1957 | <small>1 சூன்</small>
1959 | கூட்டணி
(அம்னோ) | – | – |
| 2 | **அப்துல் காபார் பாபா**
(Abdul Ghafar Baba) | <small>1 சூன்</small>
1959 | <small>7 அக்டோபர்</small>
1967 | கூட்டணி
(அம்னோ) | 1959 | - |
| 1964 | - |  |  |  |  |  |
| 3 | **தாயிப் கரீம்**
(Talib Karim) | <small>7 அக்டோபர்</small>
1967 | <small>1 ஆகஸ்டு</small>
1972 | கூட்டணி
(அம்னோ) | – |  |
| 1969 | - |  |  |  |  |  |
| 4 | **அப்துல் கனி அலி**
(Abdul Ghani Ali) | <small>1 ஆகஸ்டு</small>
1972 | <small>11 சூலை</small>
1978 | கூட்டணி
(அம்னோ) | – |  |
| பாரிசான்
(அம்னோ) | 1974 | - |  |  |  |  |
| 5 | **அடிப் அடாம்**
(Mohd Adib Mohamad Adam) | <small>11 சூலை</small>
1978 | <small>26 ஏப்ரல்</small>
1982 | பாரிசான்
(அம்னோ) | 1978 | - |
| 6 | **ரகீம் தம்பி சிக்**
(Abdul Rahim Thamby Chik) | <small>26 ஏப்ரல்</small>
1982 | <small>14 அக்டோபர்</small>
1994 | பாரிசான்
(அம்னோ) | 1982 | - |
| 1986 | - |  |  |  |  |  |
| 1990 | - |  |  |  |  |  |
| 7 | **முகமட் சின் அப்துல் கனி**
(Mohd Zin Abdul Ghani) | <small>14 அக்டோபர்</small>
1994 | <small>14 மே</small>
1997 | பாரிசான்
(அம்னோ) | – |  |
| 1995 | - |  |  |  |  |  |
| 8 | **அபு சாகார் இசுனின்**
(Abu Zahar Ithnin) | <small>23 மே</small>
1997 | <small>2 திசம்பர்</small>
1999 | பாரிசான்
(அம்னோ) | – |  |
| 9 | **அலி ருஸ்தாம்**
(Mohd Ali Rustam) | <small>2 டிசம்பர்</small>
1999 | <small>7 மே</small>
2013 | பாரிசான்
(அம்னோ) | 1999 | - |
| 2004 | - |  |  |  |  |  |
| 2008 | - |  |  |  |  |  |
| 10 | **இட்ரிஸ் அருண்**
(Idris Haron) | <small>7 மே</small>
2013 | <small>11 மே</small>
2018 | பாரிசான்
(அம்னோ) | 2013 | - |
| 11 | **அட்லி சகாரி**
(Adly Zahari) | <small>11 மே</small>
2018 | <small>9 மார்ச்</small>
2020 | பாக்காத்தான்
(அமாணா) | 2018 | - |
| 12 | **சுலைமான் முகமட் அலி**
(Sulaiman Md Ali) | 2020 | 2023 | பாரிசான்
(அம்னோ) | – |  |
| - | - |  |  |  |  |  |
| 13 | **அப்துல் ரவுப் யூசோ**
(Ab Rauf Yusoh) | 2023 | பதவியில் | பாரிசான்
(அம்னோ) | – | } |
# மலாக்கா முதலமைச்சர்

## மலாக்கா முதலமைச்சர் பட்டியல்

### வாழும் முன்னாள் முதலமைச்சர்கள்

| பெயர் | பதவி காலம் | பிறந்த தேதி |  |
| --- | --- | --- | --- |
| ரகீம் தம்பி சிக் | 1982–1994 | 10 ஏப்ரல் 1950 (வயது ) |  |
| அலி ருஸ்தாம் | 1999–2013 | 24 ஆகஸ்டு 1949 (வயது ) |  |
| இட்ரிஸ் அருண் | 2013–2018 | 13 மே 1966 (வயது ) |  |
| அட்லி சகாரி | 2018–2020 | 15 February 1971 (வயது ) |  |
| சுலைமான் முகமட் அலி | 2020–2023 | 20 December 1966 (வயது ) | } |
# பரப்பனங்காடி தொடருந்து நிலையம்

**பரப்பனங்காடி தொடருந்து நிலையம்** (*Parappanangadi railway station*) என்பது இந்தியாவின் கேரளத்தின் மலப்புறம் மாவட்டத்தில் உள்ள பரப்பனங்காடி நகரின் மையத்தில் அமைந்துள்ள ஒரு தொடருந்து நிலையம் ஆகும். இது மலப்புறத்தில் இருந்து 26 கி.மீ. தொலைவில் அமைந்துள்ளது. இந்த தொடருந்து நிலையம் கேரளத்தின் பழமையான தொடருந்து நிலையங்களில் ஒன்றாகும். இந்த தொடருந்து நிலையம் கேரளத்தின் முதல் இருப்பூர்தி பாதையில் ( திரூர் - பேப்பூர் ) உள்ளது. பரப்பனங்காடி தொடருந்து நிலையக் குறியீடு PGI ஆகும். இந்தக் குறியீடு இணையவழி முன்பதிவு உட்பட பல்வேறு நோக்கங்களுக்காகப் பயன்படுத்தப்படுகிறது.
# யாசுமினம் எலட்டும்

**யாசுமினம் எலட்டும்** (தாவர வகைப்பாட்டியல்: *Jasminum elatum*) என்பது மல்லிப் பேரினத்தைச் சார்ந்த, இருநூற்றிற்கும் மேற்பட்ட மல்லிகை இனங்களில் ஒன்றாகும். இப்பேரினம், பன்னாட்டு பூக்கும் தாவர மரபுநெறிமுறை குழுமத்தின் (APG IV) நான்காவது பதிப்பின் படி, முல்லைக் குடும்பத்திலுள்ள 29 பேரினங்களில் ஒன்றாக இடம் பெற்றுள்ளது. 1914 ஆம் ஆண்டு இவ்வினத்தினைப் பற்றிய தாவரவியல் முதற்குறிப்பு வெளிவந்ததாக, கியூ தாவரவியல் ஆய்வகம் தெரிவிக்கிறது. இதன் இணைப்பெயர்/வேறுபெயர் *யாசுமினம் எலட்டும் வகை. பிரேவிசுடைலிசு* (*Jasminum elatum var. brevistylis*) ஆகும்.
# யாசுமினம் எலட்டும்

## வாழிடம்

நியூ கலிடோனியா தீவில் மட்டுமே காணப்படும் அரிய இனமாகவும், அத்தீவின் அகணியத் தாவரமாகவும், செம்பட்டியலிலும் உள்ள மல்லியினமாகும்.
# யாசுமினம் எலட்டும்

## பேரினச்சொல்லின் தோற்றம்

அரபி மொழியில், *யாச<small>(அ)</small>மின்* (ياسمين), என்றும்; இந்த அரபிச்சொல்லுக்கு "இனிய நுறுமணமுள்ள தாவரங்கள்" என்பது பொருளாகும். பாரசீக மொழியில் *யாசுசுமின்* (یاسمین) என்றும்; உருது மொழியில் یاسمینی அல்லது یاسمین بو என்றும் அழைப்பர். மேலும், மல்லிப்பூவின் வாசனை எண்ணெக்கான பெயர்கள், சில கிரேக்க சொற்களோடு (iasme, iasmelaion) ஒப்பீடும் செய்யப்படுகிறது. 1570 ஆம் ஆண்டுகளில், பிரஞ்சு மொழியில் *jasmin* என்ற சொல்லும், அதற்கு முன்னர் *jessemin* என்ற சொல்லும் பயன்பாட்டில் இருந்துள்ளன. பிரஞ்சு மொழியில் இருந்து, பல செருமானிய மொழிகளில் இச்சொல்லின் வேறுபட்ட வடிவங்கள் தோன்றியது எனலாம். பதினாறாம் நூற்றாண்டில் இத்தாவர வகை இங்கிலாந்தில் முதன்முதலாக வளர்க்கப்பட்டதாக அறிய முடிகிறது.
# யாசுமினம் எலட்டும்

## இவற்றையும் காண்க

- மல்லிகை இனங்களின் பட்டியல்
- சங்ககால மலர்கள்
# இலா பட்நாயக்

**இலா பட்நாயக்** (*Ila Patnaik*) ஓர் இந்தியப் பொருளாதார நிபுணர் ஆவார். இவர் இந்திய அரசின் முன்னாள் முதன்மை பொருளாதார ஆலோசகராக இருந்துள்ளார். இந்த நேரத்தில், இவர் இந்தியாவின் பொருளாதார ஆய்வறிக்கை, 2013-14 தயாரித்தார். பல இந்திய அரசாங்க குழுக்கள் மற்றும் பணிக்குழுக்களிலும் பங்களித்துள்ளார். 2014ஆம் ஆண்டில், நோபல் பரிசு பெற்ற அமர்த்தியா சென் மற்றும் ரிசர்வ் வங்கியின் முன்னாள் ஆளுநர்கள் ஒய். வி. ரெட்டி, ரகுராம் ராஜன் மற்றும் உர்ஜித் படேல் போன்றோருடன், இந்தியாவின் முதல் பத்து இடங்களுக்குள் இடம்பிடித்த ஒரே பெண் பொருளாதார வல்லுநர் இவராவார். *தி இந்தியன் எக்சுபிரசு நாளிதழில்* பொருளாதாரம் தொடர்பான வழக்கமான கட்டுரைகளையும் எழுதிவருகிறார்.  
இவர் தற்போது தேசிய பொது நிதி மற்றும் கொள்கை நிறுவனத்தின் பேராசிரியராக உள்ளார்.
# இலா பட்நாயக்

## கல்வி

இலா பட்நாயக், தில்லி பல்கலைக்கழகத்தின் இந்துக் கல்லூரியில் (1985) பொருளாதாரத்தில் இளங்கலைப் பட்டம் பெற்றார். ஜவகர்லால் நேரு பல்கலைக்கழகத்தின் பொருளாதார ஆய்வுகள் மற்றும் திட்டமிடல் மையத்தில் (1987 மற்றும் 1989) தத்துவத்தில் முதுகலைப் பட்டத்துடன் பொருளாதாரத்தில் முதுகலைப் பட்டம் பெற்றார். இவர் இந்தியாவில் தனது இளங்கலை மற்றும் பட்டதாரி படிப்பைத் தொடர்ந்தபோது, தனது முனைவர் பட்ட ஆய்வினை ஐக்கிய இராச்சியத்தில் தொடர முடிவு செய்தார். மேலும் இவர் 1996-இல் சர்ரே பல்கலைக்கழகத்தில் பொருளாதாரத்தில் முனைவர் பட்டம் பெற்றார்.
# இலா பட்நாயக்

## பணி

இலா பட்நாயக் *தி இந்தியன் எக்சுபிரசில்* பொருளாதார ஆசிரியராக இருந்தார். பிசினஸ் ஸ்டாண்டர்டில் இரண்டு வாரக் கட்டுரையை எழுதியுள்ளார். *மேக்ரோ டிராக்*, இந்தியப் பொருளாதாரத்தில் காலாண்டு புதுப்பிப்பு, 1997-2001 தொகுப்பாசிரியராகவும் பணியாற்றினார். மேலும், பட்நாயக் மூத்த பொருளாதார நிபுணர் மற்றும் தேசிய செயல்முறைப் பொருளியல் ஆய்வுக் குழு<nowiki/>மற்றும் பன்னாட்டுப் பொருளாதார உறவுகளுக்கான இந்தியக் குழுவின் (1996 - 2002, 2004; 2002 - 2004 முறையே) மூத்த உறுப்பினராகவும் இருந்தார். இவர் 2007 முதல் 2009 வரை *பட்நாயக்குடன்* *என்டிடிவியில்* நிகழ்ச்சி ஒன்றை நடத்தினார். இப்போது இவர் இந்தியப் பொருளாதாரம் தொடர்பான வாராந்திர நிகழ்ச்சிகளில் *தி பிரிண்ட்டில்* பணிபுரிகிறார்.
# இலா பட்நாயக்

## விருதுகள்

பட்நாயக்கிற்கு வழங்கப்பட்ட பல விருதுகளில் *"இளையோர் அறிவியல் அறிஞர் நிதியுதவி"* (1978), *"தேசிய திறமை தேடல் உதவித்தொகை"* (1980), *"இளையோர் ஆய்வு நிதியுதவி-பொருளியல்"* (1987), மற்றும் *"பொருளாதாரத்தில் முனைவர் பட்ட படிப்புக்கான இங்கிலாந்து-நேரு நூற்றாண்டு நிதியுதவி* ஆகியவை அடங்கும் (1991).
# பெரிய இத்திமடு

<templatestyles src="Module:Infobox/styles.css"></templatestyles>
**பெரிய இத்திமடு** என்பது இலங்கையில் வட மாகாணத்தின் முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது ஒட்டுசுட்டான் பிரதேச செயலாளர் பிரிவில் அமைந்துள்ளது. இது ஒட்டுசுட்டானுக்குக் கிழக்கே சுமார் 5 கிலோமீட்டர் தூரத்தில் அமைந்துள்ளது.
# பெரிய இத்திமடு

## பாடசாலைகள்

மு/பெரிய இத்திமடு அரசினர் தமிழ் கலவன் பாடசாலை
# தொழில்நுட்பக் கல்வியில் பெண்கள் முன்னேற்றத்திற்கான உதவி

**தொழில்நுட்பக் கல்வியில் பெண்கள் முன்னேற்றத்திற்கான உதவி** (*Providing Assistance for Girls Advancement in Technical Education Initiative*) அல்லது **பிரகதி** என்பது இந்திய அரசின் மனிதவள மேம்பாட்டு அமைச்சகத்தின், அகில இந்தியத் தொழில்நுட்பக் கழக திட்டமாகும். இது தொழில்நுட்பக் கல்வியைத் தொடர ஆண்டுக்கு 6 லட்சத்துக்கும் குறைவான வருமானம் கொண்ட குடும்பத்திலுள்ள ஒரு பெண் குழந்தைக்கு வழங்கப்படுகிறது.  
இத்திட்டத்தின் கீழ் உதவித்தொகை தொகையாக ரூ 30,000 அல்லது கல்விக் கட்டணம் மற்றும் 10 மாதங்களுக்குத் தற்செயல் கொடுப்பனவுக்காக மாதம் ரூ 2000 வழங்கப்படுகிறது.
# மரமடி

**மராமடி** (*Maramadi*) என்பது இந்திய மாநிலமான கேரளத்தில் நடத்தப்படும் ஒரு வகை மாட்டுப் பந்தயம் ஆகும். இது **களப்பூட்டு** அல்லது **பொத்தோட்டம்** என்றும் அழைக்கப்படுகிறது. இந்த பந்தையமானது வழக்கமாக காளைகளைக் கொண்டு நடத்தப்படும் ஒரு பாரம்பரிய நிகழ்வாகும். இது பருவமழைக்குப் பிறகு நடத்தப்படுகிறது. நடவுப் பணிகள் செய்வதற்கும் காளைகள் தேவைப்படுகின்றன.
# மரமடி

## சட்ட ரீதியான தகுதி

2011 ஆம் ஆண்டில், விலங்குகள் வதை தடுப்புச் சட்டம், 1960-இன் கீழ், காளைகளையும், ஐந்து விலங்குகளையும் காட்சிப் படுத்துதல் மற்றும் பயிற்சியளித்தலுக்கு ஒன்றிய அரசு தடை விதித்தது. 2014-ம் ஆண்டு நீதிமன்றத் தீர்ப்பில் இந்தத் தடை கேரள மாட்டுப் பந்தயத்துக்குப் பொருந்தும் என்று தீர்ப்பளிக்கபட்டது. 2015 ஆம் ஆண்டு, கேரத மாட்டுப் பந்தைய சங்கம் கேரள உயர் நீதிமன்றத்தில் மேல்முறையீடு செய்ததில் இந்தத் தீர்ப்பு உறுதி செய்யப்பட்டது.
# மரமடி

## மேலும் பார்க்கவும்

- கம்பளா
# சபீதா பேகம்

**சபீதா பேகம்** (*Sabita Begum*) ஒரு வங்கதேச ஜாதியா கட்சி (எர்சாத்) அரசியல்வாதியும் வங்களாதேச நாடாளுமன்ற உறுப்பினரும் ஆவார். இவர் ஒதுக்கப்பட்ட இடத்திலிருந்து தேர்ந்தெடுக்கப்பட்டுள்ளார்.
# சபீதா பேகம்

## தொழில்

பேகம் 1996-இல் ஜாதியா கட்சி (எர்சாத்) வேட்பாளராகப் போட்டியிட்டுத் தேர்ந்தெடுக்கப்பட்டு 1996 முதல் 2001 வரை ஐந்து ஆண்டுகள் பணியிலிருந்தார்.
# யாசுமினம் நவுமீன்சு

**யாசுமினம் நவுமீன்சு** (தாவர வகைப்பாட்டியல்: *Jasminum noumeense*) என்பது மல்லிப் பேரினத்தைச் சார்ந்த, இருநூற்றிற்கும் மேற்பட்ட மல்லிகை இனங்களில் ஒன்றாகும். இப்பேரினம், பன்னாட்டு பூக்கும் தாவர மரபுநெறிமுறை குழுமத்தின் (APG IV) நான்காவது பதிப்பின் படி, முல்லைக் குடும்பத்திலுள்ள 29 பேரினங்களில் ஒன்றாக இடம் பெற்றுள்ளது. 1908 ஆம் ஆண்டு இவ்வினத்தினைப் பற்றிய தாவரவியல் முதற்குறிப்பு வெளிவந்ததாக, கியூ தாவரவியல் ஆய்வகம் தெரிவிக்கிறது.
# யாசுமினம் நவுமீன்சு

## பேரினச்சொல்லின் தோற்றம்

அரபி மொழியில், *யாச<small>(அ)</small>மின்* (ياسمين), என்றும்; இந்த அரபிச்சொல்லுக்கு "இனிய நுறுமணமுள்ள தாவரங்கள்" என்பது பொருளாகும். பாரசீக மொழியில் *யாசுசுமின்* (یاسمین) என்றும்; உருது மொழியில் یاسمینی அல்லது یاسمین بو என்றும் அழைப்பர். மேலும், மல்லிப்பூவின் வாசனை எண்ணெக்கான பெயர்கள், சில கிரேக்க சொற்களோடு (iasme, iasmelaion) ஒப்பீடும் செய்யப்படுகிறது. 1570 ஆம் ஆண்டுகளில், பிரஞ்சு மொழியில் *jasmin* என்ற சொல்லும், அதற்கு முன்னர் *jessemin* என்ற சொல்லும் பயன்பாட்டில் இருந்துள்ளன. பிரஞ்சு மொழியிலிருந்து, பல செருமானிய மொழிகளில் இச்சொல்லின் வேறுபட்ட வடிவங்கள் தோன்றியது எனலாம். பதினாறாம் நூற்றாண்டில் இத்தாவர வகை இங்கிலாந்தில் முதன்முதலாக வளர்க்கப்பட்டதாக அறிய முடிகிறது.
# யாசுமினம் நவுமீன்சு

## வாழிடம்

நியூ கலிடோனியா தீவில் மட்டுமே காணப்படும் அரிய இனமாகவும், அத்தீவின் அகணியத் தாவரமாகவும், செம்பட்டியலிலும் உள்ள மல்லியினமாகும்.
# யாசுமினம் நவுமீன்சு

## இவற்றையும் காண்க

- மல்லிகை இனங்களின் பட்டியல்
- சங்ககால மலர்கள்
# திலாரா ஆருண்

**திலாரா ஆருண்** (*Dilara Harun*)(c.1946 - 14 ஏப்ரல் 2012) வங்களாதேச சுதந்திரப் போராட்ட வீரரும் வங்களாதேச அவாமி லீக்கைச் சேர்ந்த பிரமன்பரியாவைச் சேர்ந்த அரசியல்வாதி ஆவார். இவர் வங்காளதேச நாடாளுமன்ற உறுப்பினராக 1996 முதல் 2001 வரை பதவியிலிருந்தார்.
# திலாரா ஆருண்

## வாழ்க்கை

1971ஆம் ஆண்டு நடைபெற்ற வங்காளதேச விடுதலைப் போரில் பங்கேற்றார், திலாரா.
# திலாரா ஆருண்

## இறப்பு

ஆருண் 14 ஏப்ரல் 2012 அன்று டாக்காவில் உள்ள தேசிய இருதய நோயியல் நிறுவனத்தில் தனது 66 வயதில் இறந்தார்.
# லும்லா சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 1990 | கர்மா வாங்சு | இந்திய தேசிய காங்கிரஸ் |
| 1995 | ஆர். ஜி. ரின்போச்சே | சுயேச்சை |
| 1999 | டி. ஜி. ரின்போச்சே | இந்திய தேசிய காங்கிரஸ் |
| 2004 |  |  |
| 2009 | ஜம்பே தாஷி |  |
| 2014 |  |  |
| 2019 | பாரதிய ஜனதா கட்சி |  |
| 2023 | செரிங் லாமு | } |
**குறிப்பு**
# பரா பகலவி

**பரா பகலவி** ( *Farah Pahlavi* ) ( பிறப்பு 14 அக்டோபர் 1938) பகலவி வம்சத்தின் இரண்டாம் மன்னரும், ஈரான் நாட்டின் கடைசி அரசருமான முகமது ரிசா பகலவியின் மனைவியாவார். மேலும் இவர் 1959 முதல் 1979 வரை ஈரானின் ராணியாகவும் பேரரசியாகவும் இருந்தார். ஒரு செல்வ செழிப்பான குடும்பத்தில் பிறந்த இவர் தனது தந்தையை தனது சிறுவயதிலேயே இழந்தார். பாரிஸில் கட்டிடக்கலை படிக்கும் போது, ஈரானிய தூதரகத்தில் முகமது ரிசாவுடன் அறிமுகமானார். இவர்கள் டிசம்பர் 1959 இல் திருமணம் செய்து கொண்டனர். சாவின் முதல் இரண்டு திருமணங்களிலும் வாரிசுக்கான மகன் பிறக்கவில்லை. பரா பகலவியுடனான திருமணம் மூலம் அடுத்த ஆண்டு அக்டோபரில் பட்டத்து இளவரசர் ரிசா பிறந்ததில் பெரும் மகிழ்ச்சி ஏற்பட்டது. பரா அரசியலில் அனுமதிக்கப்படவில்லை என்றாலும், சுதந்திரமாக இருந்தார். இவர் பல தொண்டு நிறுவனங்களுக்காக பணியாற்றினார். மேலும் ஈரானின் முதல் அமெரிக்க பாணி பல்கலைக்கழகத்தையும் நிறுவினார். நாட்டில் அதிகமான பெண்கள் மாணவிகளாக மாற உதவினார். வெளிநாடுகளில் உள்ள அருங்காட்சியகங்களில் இருந்து ஈரானிய பழங்கால பொருட்களை திரும்ப வாங்கவும் இவர் உதவினார்.  
1978 களில், பொதுவுடைமை, சமூகவுடைமை மற்றும் இசுலாமியவாதத்தால் தூண்டப்பட்ட ஏகாதிபத்திய எதிர்ப்பு அமைதியின்மை ஈரான் முழுவதும் வரவிருக்கும் புரட்சியின் தெளிவான அறிகுறிகளைக் காட்டியது. ஜனவரி 1979 இல் மரண தண்டனை அச்சுறுத்தலின் கீழ் ராணியும் சுல்தானும் நாட்டை விட்டு வெளியேறினர். பெரும்பாலான நாடுகள் இவர்களுக்கு புகலிடம் அளிக்க தயங்கின. எகிப்தின் அன்வர் சதாத் விதிவிலக்காக இருந்தார். நாடு திரும்பினால் மரணதண்டனையை எதிர்கொள்ள வேண்டி வரும் என்ற நிலையில் இருவரும் இருந்தனர். நாடுகடத்தப்பட்ட முகமது ரேசா உடல்நிலை மோசமடைந்து ஜூலை 1980 இல் இறந்தார். விதவையான பரா தனது தொண்டு பணியைத் தொடர்ந்தார். வாசிங்டன், டி. சி. மற்றும் பாரிஸ் இடையே வசிக்கத் தொடங்கினர்.
# பரா பகலவி

## குழந்தைப் பருவம்

பரா திபா என்ற பெயரில் 1938 ஆம் ஆண்டு அக்டோபர் 14 ஆம் தேதி தெகுரானில் ஒரு மேல்தட்டு குடும்பத்தில் பிறந்தார். இவர், கேப்டன் சோராப் திபா (1899-1948) மற்றும் அவரது மனைவி பரிதே கோட்பி (1920-2000) ஆகியோரின் ஒரே குழந்தையாவார். இவரது நினைவுக் குறிப்பில், தனது தந்தையின் குடும்பம் ஈரானிய அஜர்பைஜானைப் பூர்வீகமாகக் கொண்டவர்கள் என்றும், தனது தாயின் குடும்பம் ஈரானின் காசுப்பியன் கடற்கரையிலுள்ள லகிஜானில் வசிக்கும் கிலாக் வம்சாவளியைச் சேர்ந்தவர்கள் என்றும் எழுதினார்.
# பரா பகலவி

## கல்வி

இளம் பரா திபா தெகுரானில் உள்ள இத்தாலிய பள்ளியில் தனது கல்வியைத் தொடங்கினார். பின்னர் பதினாறு வயது வரை பிரெஞ்சு ஜீன் டி ஆர்க் பள்ளிக்கும், பின்னர் லைசி ராசிக்கும் சென்றார். இவர் தனது இளமை பருவத்தில் ஒரு விளையாட்டு வீரராக இருந்தார். தனது பள்ளியின் கூடைப்பந்து அணியின் தலைவராக இருந்தார். ராசி உயர்நிலைப்பள்ளியில் தனது படிப்பை முடித்தவுடன், இவர் பாரிஸில் இல் கட்டிடக்கலையைப் பயின்றார்.  
இந்த நேரத்தில் வெளிநாட்டில் படிக்கும் பல ஈரானிய மாணவர்கள் அரசின் உதவியை நம்பியிருந்தனர். எனவே, ஷா, மாநிலத் தலைவராக, வெளிநாடுகளுக்கு அலுவல்ரீதியாகச் செல்லும்போது, அவர் உள்ளூர் ஈரானிய மாணவர்களை அடிக்கடி சந்தித்தார். 1959 இல் பாரிஸில் உள்ள ஈரானியத் தூதரகத்தில் நடந்த அத்தகைய சந்திப்பின் போதுதான் பரா திபா முதன்முதலில் முகமது ரெசா பகலவியை சந்தித்தார்.  
1959 ஆம் ஆண்டு கோடையில் தெகுரானுக்குத் திரும்பிய பிறகு, முகமது ரேசா மற்றும் பரா திபா இருவருக்கும் 23 நவம்பர் 1959 அன்று நிச்சயதார்த்தம் நடந்தது.
# பரா பகலவி

## திருமணம் மற்றும் குடும்பம்

பரா திபா 20 டிசம்பர் 1959 அன்று 21 வயதில் முகம்மத் ரிசாவை மணந்தார். ஈரானின் இத்திருமணம் உலகளாவிய ஊடக கவனத்தைப் பெற்றது.  
இத்திருமணம் மூலம் முகமத் ரிசாவுக்கு ஏகாதிபத்தியத்தின் ஆண் வாரிசை பெற்றெடுக்க வேண்டியத் தேவை பராவிற்கு இருந்தது. முகமது ரிசா இதற்கு முன்பு இரண்டு முறை திருமணம் செய்து கொண்டிருந்தாலும், அவரது முந்தைய திருமணங்கள் மூலம் ஒரு மகள் மட்டுமே பிறந்தார். இதனால் அரியணைக்கு ஒரு ஆண் வாரிசைப் பெற்றெடுக்கவேண்டி பராவுக்கு அழுத்தம் கடுமையாக இருந்தது. ஷா தனது அரசாங்கத்தின் உறுப்பினர்களைப் போலவே தனக்கு ஒரு ஆண் வாரிசு வேண்டும் என்பதில் முகுந்த ஆர்வத்துடன் இருந்தார். மேலும், முகமது ரிசாவுக்கும் ராணி சோரயாவுக்கும் நடந்த முந்தைய திருமணம் முறிந்து போனதற்கு சோரயாவின் மலட்டுத்தன்மையே காரணம் என்றும் கூறப்பட்டது.  
பின்னர், தம்பதியருக்கு நான்கு குழந்தைகள் பிறந்தனர்:  
- ஈரானின் பட்டத்து இளவரசர் ரிசா பகலவி (பிறப்பு 31 அக்டோபர் 1960). இவருக்கும் இவரது மனைவி யாஸ்மினுக்கும் மூன்று மகள்கள் பிறந்தனர்.
- இளவரசி நூர் பகலவி (பிறப்பு 3 ஏப்ரல் 1992)
- இளவரசி இமான் பகலவி (பிறப்பு 12 செப்டம்பர் 1993)
- இளவரசி பரா பகலவி (பிறப்பு 17 ஜனவரி 2004)
- ஈரானின் இளவரசி பரானாசு பகலவி (பிறப்பு 12 மார்ச் 1963)
- ஈரானின் இளவரசர் அலி ரிசா பகலவி (28 ஏப்ரல் 1966 - 4 ஜனவரி 2011). இவருக்கும் இவரது மனைவி ராகா திதேவருக்கும் ஒரு மகள் இருந்தாள்.
- இரியானா லீலா பகலவி (பிறப்பு 26 ஜூலை 2011)
- ஈரானின் இளவரசி லைலா பகலவி (27 மார்ச் 1970 - 10 ஜூன் 2001)
# பானிபூர் மகிளா மகாவித்யாலயா

**பானிபூர் மகிளா மகாவித்யாலயா** என்பது மேற்கு வங்கத்தின் ஆப்ராவின், பானிப்பூரில் பெண்களுக்கு உயர் கல்வி வழங்கும் நோக்கத்துடன் 1999 ஆம் ஆண்டில் நிறுவப்பட்ட ஒரு மகளிர் கல்லூரி ஆகும். இக்கல்லூரியில் கலை, வணிகம் மற்றும் அறிவியல் பிரிவுகளில் இளங்கலை படிப்புகள் பயிற்றுவிக்கப்படுகிறது. இக்கல்லூரி, மேற்கு வங்க மாநிலப் பல்கலைக்கழகத்துடன் இணைக்கப்பட்டுள்ளது.  
நான்கு விரிவுரையாளர்கள் மற்றும் நூறு மாணவர்களுடன் எளிமையான தொடக்கத்தைக் கொண்ட இக்கல்லூரி, 2003 ஆம் ஆண்டில் பனிபூரில் இயற்கையின் பரந்த பசுமைக்கு மத்தியில் புதிய வளாகத்துடன் உடற்கல்விக்கான முதுகலை பயிற்சிக் கல்லூரி மற்றும் ஆசிரியர் பயிற்சிக் கல்லூரி என இரண்டு பிரிவுகளுடன் கட்டமைப்பு ரீதியாக விரிவடைந்துள்ளது. இக்கல்லூரியில் தற்போது கலை (ஹானர்ஸ் மற்றும் பொது பிரிவு) மற்றும் விஞ்ஞானம் (பொது) ஆகிய பிரிவுகளில் பட்டப்படிப்புகள் வழங்கப்படுகின்றன. மேலும் இக்கல்லூரியில் 13 இளங்கலை துறைகள் உள்ளன.
# பானிபூர் மகிளா மகாவித்யாலயா

## துறைகள்

### கலைப்பிரிவு

- பெங்காலி
- ஆங்கிலம்
- வரலாறு.
- அரசியல் அறிவியல்
- சமூகவியல்
- தத்துவம்
- கல்வி
# பாங்குரா மாவட்ட சாரதாமணி மகிளா மகாவித்யாபீடம்

**பாங்குரா மாவட்ட சாரதாமணி மகிளா மகாவித்யாபீடம்**, என்பது இந்தியாவின் மேற்கு வங்கத்தின் பாங்குரா மாவட்டத்தில் 1973 ஆம் ஆண்டில் நிறுவப்பட்ட ஒரு மகளிர் கல்லூரி ஆகும். பாங்குரா மாவட்டத்தில் உள்ள ஒரே மகளிர் கல்லூரியான இதில் கலை மற்றும் அறிவியல் பிரிவுகளில் இளங்கலை படிப்புகள் பயிற்றுவிக்கப்படுகிறது. இக்கல்லூரி பாங்குரா பல்கலைக்கழகத்துடன் இணைக்கப்பட்டுள்ளது.
# பாங்குரா மாவட்ட சாரதாமணி மகிளா மகாவித்யாபீடம்

## வரலாறு

பாங்குரா மாவட்டம் மற்றும் அதன் சுற்றுவட்டார பகுதிகளில் உள்ள இளம் பெண்களின் உயர் கல்வி மற்றும் கலாச்சாரத்தை மேம்படுத்துவதற்காக நிறுவப்பட்ட இக்கல்லூரி தொடக்கத்தில்பர்த்வான் பல்கலைக்கழகத்தின் கீழ் அரசு நிதியுதவி பெறும் கல்லூரியாக நிறுவப்பட்டது. கொல்கத்தாவைச் சார்ந்த அன்னை சாரதா தேவியின் பெயரை பெருமைப்படத்தும் வகையில் கல்லூரிக்கு இப்பெயர் சூட்டப்பட்டுள்ளது.
# பாங்குரா மாவட்ட சாரதாமணி மகிளா மகாவித்யாபீடம்

## அங்கீகாரம்

இக்கல்லூரி, 2007 ஆம் ஆண்டில் தேசிய மதிப்பீடு மற்றும் அங்கீகார கவுன்சிலால் (NAAC) பி+ தரத்தை பெற்றாலும், 2015 ஆம் ஆண்டில் 'ஏ' தகுதியைப் பெற்று அங்கீகாரம் பெற்றுள்ளது. மேலும் இக்கல்லூரி பல்கலைக்கழக மானியக் குழுவால் (UGC) அங்கீகரிக்கப்பட்டுள்ள தன்னாட்சி அமைப்பாகும்.
# பாங்குரா மாவட்ட சாரதாமணி மகிளா மகாவித்யாபீடம்

## துறைகள்

### அறிவியல் பிரிவு

- கணிதம்
- இயற்பியல்
- வேதியியல்
# பாங்குரா மாவட்ட சாரதாமணி மகிளா மகாவித்யாபீடம்

## துறைகள்

### கலைப்பிரிவு

- பெங்காலி
- ஆங்கிலம்
- சமஸ்கிருதம்
- வரலாறு
- நிலவியல்
- அரசியல் அறிவியல்
- தத்துவம்
- பொருளாதாரம்
- இசை
- கல்வி
# பாங்குரா மாவட்ட சாரதாமணி மகிளா மகாவித்யாபீடம்

## நூலகம்

இக்கல்லூரியில், நல்ல காற்றோட்டத்துடனும், வெளிச்சத்துடனும், வசதியான இருக்கைகளுடன் 2000 சதுர அடி பரப்பளவில் முற்றிலும் கணினிமயமாக்கப்பட்ட நூலகம் உள்ளது. இந்த நூலகத்தில் 27,376 க்கும் மேற்பட்ட புத்தகங்கள் வைக்கப்படுள்ளன, மேலும் 100 க்கும் மேற்பட்ட பத்திரிகைகள் மற்றும் பத்திரிகைகளுக்கு சந்தா செலுத்துகின்றன. இந்த நூலகம் திறந்த அணுகல் முறையைப் பின்பற்றுகிறது.
# துர்காபூர் மகளிர் கல்லூரி

**துர்காபூர் மகளிர் கல்லூரி**, என்பது மேற்கு வங்காளத்தின் எஃகு நகரமான மேற்கு வர்த்தமான் மாவட்டத்திலுள்ள துர்காபூரில் 1980 ஆம் ஆண்டில் நிறுவப்பட்ட ஒரு மகளிர் கல்லூரி ஆகும், கலை, அறிவியல் மற்றும் வணிகம் ஆகியப்பிரிவில் இளங்கலை படிப்புகளை பயிற்றுவிக்கப்படும் இக்கல்லூரி காசி நஸ்ருல் பல்கலைக்கழகத்துடன் இணைக்கப்பட்டுள்ளது.  
"பெண்களுக்கு அதிகாரமளித்தல்" என்பதை தன் முதன்மை நோக்கமாகக் கொண்டுள்ள இக்கல்லூரி, முதன்முதலில் டேவிட் ஹேர் தொடக்கப் பள்ளியில் தற்காலிகமாக நடத்தப்பட்டு 1982 முதல் மகாத்மா காந்தி சாலையில் அதன் சொந்த வளாகத்தில் செயல்பட்டு வருகிறது.
# துர்காபூர் மகளிர் கல்லூரி

## துறைகள்

### அறிவியல் பிரிவு

- வேதியியல்
- இயற்பியல்
- கணிதம்
- கணினி அறிவியல்
- மின்னணு
- விலங்கியல்
- புவியியல்
- உளவியல்
- பொருளாதாரம்
- தாவரவியல்
# துர்காபூர் மகளிர் கல்லூரி

## துறைகள்

### கலைப்பிரிவு

- தத்துவம்
- ஆங்கிலம்
- வரலாறு.
- பெங்காலி
- அரசியல் அறிவியல்
- தத்துவம்
- ஹிந்தி
- சமஸ்கிருதம்
- வணிகம்
# துர்காபூர் மகளிர் கல்லூரி

## அங்கீகாரம்

இக்கல்லூரி பல்கலைக்கழக மானியக் குழுவால் அங்கீகரிக்கப்பட்டுள்ளது . இது தேசிய மதிப்பீடு மற்றும் தரச்சான்று அவையால் (NAAC) B + + தரமளிக்கப்பட்டு,2.77 CGPA உடன் அங்கீகாரம் பெற்றுள்ளது.
# இராம் மூர்த்தி

**இராம் மூர்த்தி** (*Ram Murti*) இந்தியாவைச் சேர்ந்த ஓர் அரசியல்வாதியாவார். பாரதீய லோக்தளம் கட்சியின் உறுப்பினராக இவர் பரேலி தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்கு தேர்ந்தெடுக்கப்பட்டார். 1930ஆம் ஆண்டு முதல் மகாத்மா காந்தியால் தொடங்கப்பட்ட அனைத்து இயக்கங்களிலும் தீவிரமாகப் பங்கேற்று பல்வேறு முறை சிறை சென்றுள்ளார். 1946 ஆம் ஆண்டு முதல் 1969 ஆம் ஆண்டு வரை உத்தரப் பிரதேச சட்டமன்ற உறுப்பினராகவும், 1974 ஆம் ஆண்டு முதல் 1977 ஆம் ஆண்டு வரை ஏமாவதி நந்தன் பகுகுணா மற்றும் என்.டி திவாரி தலைமையிலான அமைச்சரவையில் அமைச்சராகவும் இருந்தார்.
# துப்குரி மகளிர் கல்லூரி

**துப்குரி மகளிர் கல்லூரி,** இந்தியாவின் மேற்கு வங்காள மாநிலத்தில் உள்ள துப்குரியில் 2013 ஆம் ஆண்டில் நிறுவப்பட்ட பெண்களுக்கான பொது பட்டப்படிப்பு கல்லூரியாகும். கலைப்பிரிவில் இளங்கலை படிப்புகளை பயிற்றுவிக்கும் இக்கல்லூரி வளாகம் ஜல்பைகுரி மாவட்டத்தில் உள்ளது. இக்கல்லூரி, வடக்கு வங்காள பல்கலைக்கழகத்துடன் இணைக்கப்பட்டுள்ளது .  
**துப்குரி உயர்நிலைப் பள்ளியில்** தற்காலிகமாக ஆரம்பிக்கப்பட்ட இக்கல்லூரி தற்போது **5 ஏக்கர்** பரப்பளவு கொண்ட சொந்த வளாகத்தில் இயங்கி வருகிறது.
கிராமப்புற சமூகத்தின் விளிம்புநிலை பெண்களுக்கு கல்விஅறிவை வழங்குவதன் மூலம் அவர்களின் வேலைவாய்ப்புகளையும், பொருளாதார உயர்வையும் முன்னேற்றும் நோக்கத்தைக்கொண்ட இக்கல்லூரி, போதிய பௌதீக உள்கட்டமைப்பு இல்லாமை, குறைந்த எண்ணிக்கையிலான ஆசிரியர்கள் மற்றும் குறைந்த எண்ணிக்கையிலான பாடநெறிகள் ஆகியவைகள், வரம்புகளாக உள்ளது.
# துப்குரி மகளிர் கல்லூரி

## துறைகள்

### கலைப்பிரிவு

- பெங்காலி
- ஆங்கிலம்
- வரலாறு.
- சமஸ்கிருதம்
- அரசியல் அறிவியல்
- தத்துவம்
- சமூகவியல்
- கல்வி
# துப்குரி மகளிர் கல்லூரி

## அங்கீகாரம்

இக்கல்லூரி பல்கலைக்கழக மானியக் குழு<nowiki/>வினரால் அங்கீகரிக்கப்பட்டுள்ளது.
# தேசபந்து பெண்களுக்கான கல்லூரி

**தேசபந்து மகளிர் கல்லூரி** என்பது தெற்கு கொல்கத்தாவில் அமைந்துள்ள ஒரு மகளிர் கல்லூரி ஆகும். 1950 ஆம் ஆண்டில் துவங்கப்பட்டாலும் இக்கல்லூரி, 1955 ஆம் ஆண்டில்தான் கல்கத்தா பல்கலைக்கழகத்துடன் இணைந்ததன் வழி முறையான அங்கீகாரம் பெற்றுள்ளது. 2020 ஆம் ஆண்டில் இக்கல்லூரி 65 ஆவது நிறுவனநாளைக் கொண்டாடியுள்ளது.  
பட்டப்படிப்பைத் தவிர, பெண் மாணவிகளின் ஒட்டுமொத்த ஆளுமையை வளர்ப்பதிலும் இக்கல்லூரி சிறப்பு கவனம் செலுத்துகிறது. அதற்காகவே கலாச்சார விழாக்கள், விளையாட்டுக்கள், கல்வி கருத்தரங்குகள், பல்வேறு விழிப்புணர்வு திட்டங்கள், என்.எஸ்.எஸ், என்.சி.சி, பெண்கள் தற்காப்பு படிப்புகள் (சுகன்யா கொல்கத்தா போலீஸ் முன்முயற்சியின் கீழ்) மற்றும் பிற மாணவர் நடவடிக்கைகள் (நாடக கிளப், புகைப்பட கிளப், சினி கிளப் போன்றவை) கல்வி அமர்வுகள் போன்றவை நடத்தப்படுகின்றன.
# தேசபந்து பெண்களுக்கான கல்லூரி

## படிப்புகள்

இக்கல்லூரி இளங்கலை (பி. ஏ.) பட்டப்படிப்பை வழங்குகிறது. (பி.எஸ்.சி / பி.காம்.)  
- பெங்காலி,
- ஆங்கிலம்,
- புவியியல்,
- வரலாறு,
- பொருளாதாரம்,
- தத்துவம்,
- சமஸ்கிருதம் மற்றும்
- கல்வி கணக்கியல் ஆகியவற்றில் பாடங்கள்.
- 2003-2004 இலிருந்து (மேலாண்மை)**பிபிஏ** பாடத்தை அறிமுகப்படுத்தியுள்ளது.
# தேசிய தோட்டக்கலை திட்டம்

**தேசிய தோட்டக்கலை திட்டம்** (*National Horticulture Mission*) என்பது இந்திய அரசாங்கத்தால் ஊக்குவிக்கப்படும் ஓர் இந்திய தோட்டக்கலை திட்டமாகும். இத்திட்டம் 2005-06 ஆம் ஆண்டில் 10 ஆவது ஐந்தாண்டு திட்டத்தின் கீழ் தொடங்கப்பட்டது. இத்திட்டத்திற்கு இந்திய அரசின் பங்களிப்பு 85% என்றும் மாநில அரசுகளின் பங்களிப்பு 15% என்றும் திட்டமிடப்பட்டது.
# தேசிய தோட்டக்கலை திட்டம்

## குறிக்கோள்கள்

தேசிய தோட்டக்கலை திட்டத்தின் முக்கிய நோக்கம், மாநிலத்தில் கிடைக்கும் அதிகபட்ச சாத்தியக்கூறுகளுக்கு ஏற்ப தோட்டக்கலையை மேம்படுத்துவதும், மாநிலத்தில் அனைத்து தோட்டக்கலைப் பொருட்களின் (பழங்கள், காய்கறிகள், பூக்கள், கோகோ, முந்திரி, தோட்டப் பயிர்கள், மசாலாப் பொருட்கள், மருத்துவ நறுமணத் தாவரங்கள்) உற்பத்தியை அதிகரிப்பதும் ஆகும்.  
பிற நோக்கங்களில் பின்வருவன அடங்கும்:
1. பிராந்திய அடிப்படையில் வேறுபட்ட உத்திகள் மூலம் தோட்டக்கலைத் துறையின் முழுமையான வளர்ச்சியை வழங்குதல்
1. தோட்டக்கலை உற்பத்தியை மேம்படுத்த, ஊட்டச்சத்து பாதுகாப்பை மேம்படுத்துதல் மற்றும் பண்ணை குடும்பங்களுக்கு வருமான ஆதரவு
1. தோட்டக்கலை மேம்பாட்டிற்கான பல நடப்பு மற்றும் திட்டமிடப்பட்ட திட்டங்களுக்கிடையில் ஒருங்கிணைத்தல் மற்றும் ஒருங்கிணைப்பை நிறுவுதல்
1. பாரம்பரிய ஞானம் மற்றும் நவீன அறிவியல் அறிவு ஆகியவற்றின் தடையற்ற கலவையின் மூலம் தொழில்நுட்பங்களை மேம்படுத்துதல் மற்றும் பரப்புதல்
1. திறமையான மற்றும் திறமையற்ற நபர்களுக்கு, குறிப்பாக வேலையில்லாத இளைஞர்களுக்கு வேலைவாய்ப்பை உருவாக்குவதற்கான வாய்ப்புகளை உருவாக்குதல்
# மங்கள மணி

**மங்கள மணி** (*Mangala Mani*) ஓர் இந்திய அறிவியலாளர். அந்தாட்டிக்காவில் ஒரு வருடத்திற்கு மேல் ஆய்வு மேற்கொள்ளும் முதல் இந்திய விண்வெளி ஆய்வு நிறுவன பெண் அறிவியலாளர் இவர்தான். மணி பெண்கள் அறிவியல் தொடருக்கான பிபிசியின் 100 பெண்களுள் ஒருவராகத் தேர்ந்தெடுக்கப்பட்டார்.
# மங்கள மணி

## இளமை

இவரது குடும்பத்தில் பிறந்த ஆறு குழந்தைகளில் மணி மூத்தவர். இவர் சைபாபாத் ஹோலி மேரி பெண்கள் உயர்நிலைப் பள்ளியில் தனது பள்ளிக் கல்வியினை முடித்தார். செவ்வாய்க் கிரகத்தைப் பற்றிய நாசா செய்தித்தாள் கட்டுரையைப் படித்த மணி, விண்வெளி அமைப்பில் சேர தூண்டப்பட்டார். ஐதராபாத்தில் உள்ள மசாப் குள அரசு பல்தொழில்நுட்பக் கல்லூரியில் தொழில்நுட்ப வல்லுநர்களுக்கான பட்டயப் படிப்பினை வானொலி தொழில்நுட்ப கருவியில் பெற்றார். இந்த வகுப்பில் பயின்ற 80 பேரில் இவர் மட்டுமே மாணவி.